2.

Priloga VIII se spremeni: (a) v sedmem odstavku se tretja alinea v zvezi z natančnostjo podatkov iz poročil s kmetijskega gospodarstva nadomesti z naslednjim: „— površine: v arih (1 a = 100 m2), razen pri gobah, kjer so izražene v kvadratnih metrih celotne obdelovalne površine, in razen v preglednici M ‚Subvencije‘, kjer se osnovne enote vpisujejo v ha.“; (b) v oddelku „A.CL. Razredi“ pod preglednico A se prvi stavek v zvezi s kategorijo A.CL.180.C. nadomesti z naslednjim: „A.CL.180.C. Območje strukturnih skladov: navede se, v katerih od regij iz točk (a), (b) ali (c) člena 90(2) Uredbe (EU) št. 1303/2013 Evropskega parlamenta in Sveta (1) leži večina kmetijskih zemljišč kmetijskega gospodarstva v uporabi. (1) Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).“;" (c) v oddelku „B.UT. KZU za kmetovanje na najetem zemljišču“ pod preglednico B se prvi odstavek kategorije B.UT.20.A nadomesti z naslednjim: „B.UT.20.A KZU (njive, trajno travinje, trajni nasadi in vrtovi), ki jih obdeluje oseba, ki ni imetnik, doživljenjski najemnik ali zakupnik, a ima to površino v najemu (najemnina se plačuje v denarju in/ali v naravi; v glavnem je določena vnaprej in se običajno ne spreminja glede na rezultate kmetovanja), in/ali KZU, obdelovano pod podobnimi pogoji.“; (d) v preglednici H se vrstica za kategorijo 5062 nadomesti z naslednjim: „5062 FO Davki in druge dajatve na zemljišče in poslopja —“ (e) pod preglednico H se prvi stavek prvega odstavka nadomesti z naslednjim: „Zagotavljanje podatkov za šifre 3031–3033 je za obračunska leta od 2014 do 2016 prostovoljno za tiste države članice, ki so v preteklosti uporabile možnost iz člena 3 Izvedbene uredbe Komisije (EU) št. 385/2012 (2). (2) Izvedbena uredba Komisije (EU) št. 385/2012 z dne 30. aprila 2012 o obliki poročila s kmetijskega gospodarstva, ki se uporablja za določanje dohodkov in analizo gospodarskega delovanja kmetijskih gospodarstev (UL L 127, 15.5.2012, str. 1).“;" (f) za tretjim odstavkom pod naslovom „SKUPINE INFORMACIJ V PREGLEDNICI K“ se pod izrazom „Količina (stolpec Q)“ drugi stavek nadomesti z naslednjim: „V primeru čebelarskih proizvodov razen medu (šifra 700) se količina izrazi v kvintalih ‚ekvivalentov medu‘.“; (g) pod naslovom „SKUPINE INFORMACIJ V PREGLEDNICI L“ se v oddelku „L.SA Prodaja“ zadnji odstavek nadomesti z naslednjim: „Nepovratnih sredstev in subvencij, prejetih med obračunskim letom za proizvode, ne prištevamo k celotni prodaji; navedejo se v preglednici M ‚Subvencije‘ v ustrezni kategoriji (šifre med 2110 in 2900). Kadar so stroški trženja, če obstajajo, znani, jih ne odštejemo od skupne prodaje, temveč jih navedemo v preglednici H ‚Vloženi viri‘ v ustrezni kategoriji posebnih stroškov drugih pridobitnih dejavnosti (šifre od 4010 do 4090).“